**У Г О В О Р**

**О јавној набавци добара**

Закључен дана 03.12.2019.године у Нишу између :

1. **Геронтолошког центра Ниш**, са седиштем у Нишу улица Радних бригада бр.15. кога заступа в.д.директора Милан Стевановић ( у даљем тексту наручилац) и
2. „27.август“д.о.о са седиштем у Нишу , ул.Косовска бр.8 кога заступа директор Стеван Живковић (у даљем тексту: продавац)

**Подаци о наручиоцу: Подаци о продавцу**

|  |  |
| --- | --- |
| ПИБ : 100617036 | ПИБ:100335463 |
| Матични број:07174853 | Матични број:06237274 |
| Бр.рачуна: 840-573667-04 | Бр.рачуна:160-455067-53 |
| Телефон: 018/233-173 | Телефон:018/4561-455 |
| факс: 018/233-173 | факс:018/4561-455 |
| e-mail:director@gcnis.rs | e-mail:stamparija2708@mts.rs |

**ПРЕДМЕТ УГОВОРА:** Реализација набавке административног материјала (канцеларијски материјал и папирна галантерија) за потребе Геронтолошког центра Ниш.

Уговорне стране сагласно констатују:

да је наручилац, спровео поступак јавне набавке добара мале вредности, извршио избор понуде са економски најповољнијом понудом и донео Одлуку о додели уговора број 1438/6 од 20.11.2019.године, на основу које се извршиоцу додељује овај уговор чији је предмет купопродаја административног материјала(канцеларијски материјал и папирна галантерија) за потребе Геронтолошког центра Ниш.

* да се овим уговором уређују међусобна права и обавезе уговорних страна.

**Члан 1.**

Добављач се обавезује да Наручиоцу испоручује административни материјал (канцеларијски материјал и папирну галантерију) у складу са понудом бр.1481 од 20.11.2019 године, која је саставни део овог Уговора. Добављач ће испоручивати купцу робу из става 1. овог члана сопственим возилом о свом трошку, франко магацин наручиоца од 08:00 часова до 14:00 часова радним даном, најкасније у року од 1 (једног)дана од дана достављања наруџбине, а у свему према требовањима, динамици и количини коју одреди Наручилац.

**Члан 2.**

У случају кашњења Добављача са испуњењем обавеза из члана 1. овог уговора, уговорне стране сагласно утврђују уговорну казну у износу од 0,2%, укупне вредности уговора без ПДВ-а, за сваки дан закашњења, с тим да укупна уговорна казна у овом случају не може бити већа од 10% од укупне вредности уговора без ПДВ-а.

**Члан 3.**

Наручилац задржава право да повећа или смањи количину робе из понуде, а у зависности од стварних потреба у току уговореног периода. Наручилац може након закључења овог Уговора, без спровођења поступка јавне набавке, повећати обим предмета набавке, с тим да се вредност може повећати максимално до 5% од укупне вредности овог Уговора.

**Члан 4.**

Уговорена вредност робе из члана 1.овог Уговора износи 3.062.585,00 динара без урачунатог ПДВ-а, односно 3.675.102,00 динара са урачунатим ПДВ-ом

Понуђач цену неће мењати 365 дана од дана потписивања Уговора.

До промене цене предметних добара може доћи искључиво након истека наведеног рока важности понуде, и то само из објективних разлога тј. у случају промена цена на тржишту роба и услуга (промена цена сировина, енергената и других трошкова производње – свих улазних елемената који утичу на висину трошкова набавке предметних добара), с тим што је добављач у обавези да достави образложени писмени захтев за корекцију цена и то у случају промене цена на тржишту роба и услуга за више или мање од 5% од последње уговорене цене.

Страна која захтева корекцију цена обавезна је да другој страни достави захтев за промену цена са писаним образложењем.

Захтев мора да садржи назив и списак добара за које се тражи промена цена са траженим процентом увећања, односно смањења цена као и доказе (ценовници, улазне фактуре итд. ) који поднети захтев чини основаним. Друга страна даје сагласност на тражену промену цена уколико утврди да је тражена промена оправдана.

Прималац захтева је у обавези да најкасније 7 (седам) дана од дана пријема захтева за промену цена, упућеног од друге уговорне стране, писмено одговори на поднети захтев. Наручилац не може одобрити захтеване цене уколико су оне веће од тржишно упоредивих цена добара захтеваног квалитета.У случају прихватања захтева обе стране уговорнице у писаној форми – потписују изјаву о сагласности. Уколико једна од уговорних страна не прихвати промену цена, овај уговор се може раскинути са отказним роком од 30 дана од дана достављања писаног обавештења о отказу. У току трајања отказног рока добављач је дужан да испоручи добра по поднетим требовањима и по уговореним ценама.У супротном наручилац има право да активира средство финансијског обезбеђења за добро извршење посла.

Наручилац задржава право да у случају потребе, изврши авансно плаћање за уговорено а неиспоручену робу. Понуђач је у обавези да изврши бесплатно складиштење авансно плаћене робе и да на име средства финсијске гаранције обезбеди меницу гаранцију у износу од 100% уплаћеног аванса

**Члан 5.**

Добављач се обавезује да за испоручену робу из члана 1.овог Уговора , заједно са робом или најкасније следећег радног дана достави фактуру, а наручилац се обавезује да исту плати у законском року од 45 дана од пријема фактуре, у противном обавезан је да плати законску камату, сходно важећим прописима

**Члан 6.**

Изабрани понуђач је у обавези да изврши истовар и унос добара у магацински простор Наручиоца

Добављач се обавезује да сву робу коју испоручује наручиоцу, исту доставља са одговарајућом деклерацијом и потребном пратећом документацијом. Наручилац се обавезује да купљену робу ускладишти на прописан начин. Наручилац је дужан да примљену робу на уобичајни начин прегледа и да о видљивим недостацима , одмах, писмено обавести продавца.

Наручилац задржава право на рекламацију купљене робе, за време док траје гарантни рок, коју доставља Добављач у виду записника, комисијски. У комисији може бити представник Добављача.

**Члан 7.**

Добављач се обавезује на поштовање квалитета и рока употребе испоручене робе. Добављач се може оградити од одговорности за квалитет једино у ситуацији да докаже да је до промене у квалитету испоручене робе дошло због неправилног складиштења испоручених добара код Наручиоца.

Наручилац задржава право да изврши додатну контролу исправности испоручених добара у за то овлашћеној институцији.

У случају утврђене хемијско-физичке неисправности добара, Наручилац ће робу вратити Добављачу о трошку Добављача, што уједно може бити и један од разлога за једнострани раскид овог Уговора од стране Наручиоца и активирање менице за добро извршење посла.

**Члан 8.**

Добављач гарантује да ће добра из члана 1. овог Уговора одговарати стандардима прихваћеним у Републици Србији.

Уколико се на добрима која су предмет овог Уговора установи било какав недостатак или је добро лошег квалитета, односно одступа од прихваћених стандарда,

Наручилац је дужан да истакне приговоре и рекламације Добављачу приликом преузимања добара, а за скривене мане у року од 5 (пет дана) од дана пријема добара, и то у писаном облику. Добављач је дужан да изврши неопходну замену добара истог дана по сачињавању Записника о рекламацији.

Добра морају бити допремљена, упакована у оригиналној амбалажи и на начин који је прописан за ову врсту робе, како би се добра обезбедила од делимичног или потпуног оштећења при утовару, транспорту, претовару и приликом складиштења.

Добављач се обавезује да добра која су предмет овог уговора испоручује на адресу Наручиоца, на сопствени трошак превоза и осигурања.

Уговорена цена обухвата сва паковања и помоћна и заштитна средства потребна да се спречи кварење, оштећење или губитак добара.

Добављач се обавезује да ће оштећену или изгубљену робу током транспорта, или евентуално погрешно упаковану, односно испоручену у количини мањој од наручене, надокнадити Наручиоцу о свом трошку.

Уговорне стране су сагласне да уколико у току реализације овог уговора дође до три образложене рекламације које ће бити констатоване записнички од стране Наручиоца, а које се односе на квалитет, квантитет, паковање и сл. испоручених добара, Наручилац има право да једнострано раскине овај уговор.

**Члан 9.**

Добављач је дужан да приликом закључења Уговора достави Наручиоцу средство финансијског обезбеђења за добро извршење посла у виду регистроване бланко соло менице са меничним овлашћењем на износ од 10% од укупне вредности уговора са урачунатим ПДВ –ом, која треба да буде са клаузулом „без протеста“, роком доспећа „по виђењу“ и роком важења 7 дана дужим од уговореног рока за комплетно извршење посла.

Уз меницу изабрани добављач је дужан да достави и фотокопију захтева за регистрацију меница, оверену од пословне банке.

**Члан 10.**

Уговарачи су сагласни да добављач обезбеђује мере за безбедност и здравље на раду за своје запослене приликом испоруке уговорених количина добара.

**Члан 11.**

Овај Уговор закључује се на одређено време и то од дана потписивања од стране обе уговорне стране, па до окончања поступка јавне набавке добара из члана 1.овог Уговора за 2020. годину и избора најповољнијег добављача, о чему ће добављач бити благовремено обавештен, односно до утрошка средстава предвиђених финансијским планом Наручиоца за ову набавку.

Овај Уговор се може раскинути и пре уговореног рока, у случају непоштовања уговорених услова, са отказним роком од 30 дана.

**Члан 12.**

Евентуалне спорове и неспоразуме,у вези овог уговора, уговорне стране решаваће споразумно, а ако то није могуће, спор ће се решавати пред надлежним судом у Нишу.

**Члан 13.**

Овај Уговор сачињен је у 6 (шест) истоветних примерака, од којих по 3 (три) задржава свака уговорна страна.

За Продавца За Наручиоца

Директор в.д. директора

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_